PATVIRTINTA

 Skuodo vaikų lopšelio-darželio direktoriaus

 2018 m. liepos 27 d. įsakymu Nr. P1-12

**SKUODO VAIKŲ LOPŠELIO-DARŽELIO SPECIALIOJO PEDAGOGO PAREIGYBĖS APRAŠYMAS**

**I SKYRIUS**

**SPECIALIOJO PEDAGOGO PAREIGYBĖ**

 1. Skuodo vaikų lopšelio-darželio (toliau – lopšelio-darželio) specialiojo pedagogo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Specialiojo pedagogo pareigybės grupė – specialistas.

 3. Specialiojo pedagogo pareigybės lygis – A 2.

 4. Specialusis pedagogas yra pavaldus lopšelio-darželio direktoriui, tiesiogiai atskaitingas direktoriaus pavaduotojui ugdymui.

 5. Specialųjį pedagogą skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Aukštasis išsilavinimas ir pedagogo profesinė kvalifikacija.

 7. Išmanyti individualių programų: ankstyvojo, ikimokyklinio, priešmokyklinio ugdymo, rengimo principus.

 8. Išmanyti pedagoginio vertinimo metodikas, gebėti atlikti pedagoginį ugdytinių vertinimą, nustatyti jų žinių, mokėjimų, įgūdžių, gebėjimų lygį ir jų atlikimą ugdymo programoms bei specialiuosius ugdymosi poreikius, įvertinti pažangą.

 9. Išmanyti specialiųjų poreikių vaikų ugdymo metodus, gebėti juos taikyti padedant specialiųjų poreikių vaikams įsisavinti ugdomąją medžiagą ir lavinant jų sutrikusias funkcijas.

 10. Gebėti bendrauti su specialiųjų poreikių vaikais ir bendradarbiauti su pedagogais, kitais asmenimis, tiesiogiai dalyvaujančiais ugdymo procese, specialiųjų poreikių vaikų tėvais (globėjais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais.

 11. Specialusis pedagogas dirba vadovaudamasis Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos Švietimo ir Mokslo ministerijos teisės aktais, kitais specialųjį ugdymą reglamentuojančiais teisės aktais, lopšelio-darželio nuostatais, įstaigos darbo tvarkos taisyklėmis bei pareigybės aprašymu.

**III SKYRIUS**

**ŠIAS PAREIGAS EINANČIO DARBUOTO FUNKCIJOS**

 12. Specialiojo pedagogo funkcijos:

 12.1. atlieka pedagoginį ugdytinių vertinimą, nustato ugdytinių žinių, mokėjimų, įgūdžių, gebėjimų lygį ir jų atitikimą ugdymo programoms bei įvertina pažangą lopšelyje-darželyje;

 12.2. bendradarbiaudamas su pedagogais, specialiųjų poreikių ugdytinių tėvais (globėjais), kitais asmenimis, tiesiogiai dalyvaujančiais ugdymo procese, įstaigą aptarnaujančios pedagoginės psichologinės tarnybos specialistais, numato ugdymo tikslus ir uždavinius bei jų pasiekimo būdus ir metodus, atitinkančius specialiųjų poreikių vaikų poreikius bei galimybes ir juos taiko;

 12.3. rengia sutrikusių funkcijų lavinimo individualiąsias, pogrupines ir grupines programas, veiklos ataskaitą;

 12.4. padeda specialiųjų poreikių vaikams įsisavinti ugdymo turinį (specialiojo pedagogo kabinete ar grupėje) ir lavina jų sutrikusias funkcijas, atsižvelgdamas į kiekvieno specialiųjų poreikių vaiko gebėjimus, ugdymosi galimybes, mokymosi ypatumus;

 12.5. dalyvaudamas individualių programų rengimo procese, pataria pedagogams kaip pritaikyti specialiųjų poreikių vaikams mokomąją medžiagą ir mokymo priemones;

 12.6. teikia metodinę pagalbą pedagogams, specialiųjų poreikių vaikų tėvams (globėjams) ir kitiems asmenims, tiesiogiai dalyvaujantiems ugdymo procese, ir juos konsultuoja specialiųjų poreikių vaikų ugdymo klausimais;

 12.7. naudoja ugdymo procese mokymo priemones atsižvelgdamas į specialiųjų poreikių vaikų amžių, specialiuosius ugdymosi poreikius, individualius gebėjimus ir ugdymo turinį;

 12.8. tvarko ir pildo savo darbo dokumentus;

 12.9. dalyvauja įstaigos specialiojo ugdymo komisijos veikloje;

 12.10. savo darbe taiko specialiosios pedagogikos naujoves;

 12.11. šviečia įstaigos bendruomenę specialiųjų poreikių vaikų ugdymo, specialiosios pedagoginės pagalbos teikimo klausimais, formuoja įstaigos bendruomenės ir visuomenės teigiamą požiūrį į specialiųjų poreikių vaikus;

 12.12. vykdo kitus įstaigos vadovo pavedimus, susijusius su specialiojo pedagogo pareigomis ir atlieka kitus netiesioginius su vaikais darbus, kuriuos įsakymu nustato lopšelio-darželio direktorius, suderinęs su specialiuoju pedagogu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)